मोरहाबादी की एक सु
पिता खान बहादुर ने रतनलाल बुधिया के साथ मिलकर 1931-32 में राय-रहमान के नाम से रांची में पहली बस सेवा शुरू की। 30 सीटों वाली तीन बसें जो रांची से लोहरदगा, गुमला और चंदवा जाया करती थीं। किराया प्रति सवारी एक आना हुआ करता था। इसके अलावा मुसाफिरों को चाय भी पिलवाई जाती थी। दरअसल लोग बस में बैठने से घबराते थे। सभी बसें अलबर्ट एक्का चौक से चला करती थीं। उस समय रांची के मेन रोड में इक्का-दुक्का दुकानें ही हुआ करती थीं। दूर-दूर तक पेड़ों के झुरमुट थे।
मोरहाबादी की एक सुबह, जब एक सूटेड-बूटेड हाथों में स्टिक लिए एक बुजुर्ग पर नजर पड़ी, तो ठिठक गई। सलाम-नमस्ते के बाद पता चला कि आप महात्मा गांधी रोड स्थित तस्लीम महल के जाकिर रहमान हैं। खान बहादुर हबीबुर्रहमान के छोटे सुपुत्र। जन्म 20 सितंबर, 1927। आजादी के पहले और बाद की कई प्रमुख गतिविधियों का केंद्र तस्लीम महल रहा है। उनसे जब बातचीत शुरू होती है, तो उनकी 90 साल की उम्र में निरोग होने की सूचना चकित करती है। राज है, बिशप स्कॉट स्कूल के बचपन के दिनों से आजतक रात साढ़े 10 बजे सो जाना। सुबह साढ़े 4 बजे सोकर उठ जाना। खेलना और रोज कम से कम दो किलोमीटर की सैर। उन्हें ब्लड प्रेशर की कोई शिकायत रही, ही कभी हृदयरोग संबंधी कोई दिक्कतें। खान-पान में शुद्ध शाकाहार। तेल-मसाला बिल्कुल नहीं। कभी-कभी सेकी हुई मछली और चिकन कबाब। गीजर का शौक, ही एसी से लगाव। बिजली के पंखे से भी परहेज। मौसम जाड़े का क्यों हो, आज भी कुएं के ताजा पानी से नहाना उनकी पहली पसंद है। जैसे सुबह चना और सेब और रात के खाने में रोटी और दूध का सेवन। पान-बीड़ी-सिगरेट से दूर-दूर का भी नाता नहीं। स्मरणशक्ति ऐसी कि उन्हें बिशप स्कॉट स्कूल के अंग्रेज टीचर मिस्टर प्रॉक्टर, मिस हॉलैंड, मिस्टर मैथ्यू के अलावा जिला स्कूल के हिंदी शिक्षक शम्सउज्जुहा की कई डांट और ढेरों शाबासी भी याद हैं।
यह भी कहते हुए उनके चेहरे पर चमक दौड़ जाती है कि कभी वे मिस्टर प्रॉक्टर की प्रेरणा से स्कूल से नामकुम स्टेशन तक मॉर्निंग वॉक कर लिया करते थे। वे उन सारे गुजरे दिनों को लिखना चाहते हैं। कब मौलाना अबुल कलाम आजाद रांची आए। रामगढ़ के कांग्रेस अधिवेशन में महात्मा गांधी क्या बोले थे। कैसे नेताजी सुभाषचंद्र बोस कांग्रेस के अध्यक्ष चुने गए। जाकिर रहमान का एक बेटा अकिल अख्तर नासा अमेरिका में अंतरिक्ष विज्ञानी हैं, जबकि दूसरा बेटा डॉ. असलम परवेज सोशल एक्टीविस्ट।
भाई के साथ मिलकर 10 किताब से शुरू की लाइब्रेरी
यहसन 1937 की बात है। दस साल के रहे होंगे जाकिर पर पढ़ने का जुनून कम नहीं। मंझले भाई जियाउर्रहमान के साथ मिलकर गुदड़ी चौक में उर्दू लाइब्रेरी की स्थापना की। महज 10 किताबों से एक किराये के कमरे से पढ़ंत-संस्कृति का आगाज हुआ। बाद में यह महात्मा गांधी रोड में शिफ्ट हुई। रहमानिया मुसाफिरखाना के लिए पिता ने जमीन दी। वहीं अंजुमन अस्पताल की स्थापना में भी योगदान दिया।
जाकिर की लिखी जा रही कहानी में बदलते शहर का जिक्र भी होगा। कभी सड़क किनारे लालटेन टांगी जाती थी। 1936 में शहर में बिजली पहुंची। वहीं 1939 में अंग्रेज सैनिक रांची आए। करीब एक लाख का ट्रुप। उनका डोरंडा, पिस्का और ओरमांझी में कैंप बना। वे मेन रोड शाम के वक्त घूमने आया करते थे। हिंदपीढ़ी के बेरोजगार नौजवानों ने जगह-जगह खाने-पीने के होटल खोल लिए थे। खूब कमाई होती थी।
राय-रहमान के नाम से शुरू हुई पहली बस सेवा
उन्होंने कहा कि साल संभवत: 1937 का रहा होगा। पेशावर से आए गुल मोहम्मद पठान ने गुल मोहम्मद के नाम से सिनेमा हॉल खोला। वहां ज्यादातर अंग्रेजी फिल्में दिखाई जाती थीं। 1945 तक वे इसे चलाते रहे। बाद में रतनलाल बुधिया ने खरीद लिया और यह रतन टॉकीज के नाम से मशहूर हुआ। इसके बाद माया महल सिनेमा हॉल खुला, जो बाद में रूपाश्री नाम से जाना गया।
90 साल की उम्र में भी रोज सुबह 2 किमी की सैर, हार्ट प्रॉब्लम ही ब्लड प्रेशर
city people
kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva eng_Latn